CELEX: 62009TN0024
Language: da
Date: 2009-01-21 00:00:00
Title: Sag T-24/09: Sag anlagt den 21. januar 2009 — Biocaps mod Kommissionen

7.3.2009   
            
            
               DA
            
            
               Den Europæiske Unions Tidende
            
            
               C 55/50
            
         Sag anlagt den 21. januar 2009 — Biocaps mod Kommissionen
   (Sag T-24/09)
   (2009/C 55/89)
   Processprog: fransk
   Parter
   
      Sagsøgere: Biocaps (Orsay, Frankrig) (ved avocats Y.-R. Guillou, H. Speyart og T. Verstraeten)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, den juridiske enhed, der er ansvarlig for driften af Laboratoire Champagnat Desmoulins Philippakis, har nedlagt påstand om annullation af Kommissionens beslutning K(2008) 6524 af 29. oktober 2008, hvorved Kommissionen i medfør af artikel 20, stk. 4, i forordning nr. 1/2003 (1) pålagde det nævnte laboratorium samt alle de enheder, dette direkte eller indirekte kontrollerer, at lade sig underkaste en undersøgelse vedrørende deres deltagelse i og/eller eventuelle iværksættelse af aftaler og samordnet praksis i strid med bestemmelserne i artikel 81 EF og/eller 82 EF.
   Denne adfærd er navnlig kommet til udtryk i form af beslutninger med henblik på at forhindre farmaceuter og/eller retssubjekter i at få adgang til markedet for tjenesteydelser med medicinsk biologiske analyser, at begrænse deres virksomhed på dette marked eller udelukke dem fra dette marked.
   Sagsøgeren har til støtte for sit søgsmål påberåbt sig et enkelt anbringende vedrørende tilsidesættelse af princippet, hvorefter fællesskabsinstitutionernes beslutninger skal stiles til enheder, som er juridiske personer, når den anfægtede beslutnings adressat ikke længere eksisterer på tidspunktet for beslutningens vedtagelse.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).